pythainlp/thai-wiki-dataset-v3 huggingface dataset:
วอลเดน 7

วอลเดน 7 (อักษรโรมัน: Walden 7) เป็นอาคารอะพาร์ตเมนต์แห่งหนึ่ง ผลงานออกแบบของบริษัทริการ์ดูบูฟิลย์ตาเยร์เดอาร์กิเตกตูรา ตั้งอยู่ในเมืองซันฌุสต์ดัซแบร์น ใกล้กับบาร์เซโลนา ประเทศสเปน สร้างเสร็จในปี 1975 โดยได้รับแรงบันดาลใจมาจากนวนิยายเรื่อง วอลเดนทู ของ บี. เอฟ. สกินเนอร์ ซึ่งเล่าเรื่องของชุมชนยูโทเปียและอ้างอิงนวนิยายเรื่อง วอลเดน ของเฮนรี เดวิด ทอโร อีกทอดหนึ่ง วอลเดน 7 เป็นที่รู้จักดีจากการใช้มอดูล (module) เพื่อสร้างห้องอะพาร์ตเมนต์และพื้นที่สาธารณะของชุมชนมากมาย
โครงการเดิมทีประกอบด้วยห้องพักอาศัยจำนวน 446 หน่วย ด้วยงบประมาณที่ต่ำกว่างบประมาณมาตรฐานสำหรับการอุดหนุนที่อยู่อาศัยผู้มีรายได้น้อยในเวลานั้น เดิมทีมีแผนจะสร้างบล็อกคล้ายกันนี้รวม 5 บล็อก อาคารประกอบด้วย 18 หอที่แยกกันที่ฐาน จากนั้นจึงมีส่วนโค้งที่เชื่อมเข้ากับหอที่อยู่ใกล้กัน ซึ่งมีผู้บรรยายไว้ว่าเป็น "เขาวงกตแนวตั้ง ที่มีลานภายใน 7 ลานเชื่อมต่อกันอยู่"
==อ้างอิง==
สิ่งก่อสร้างในแคว้นกาตาลุญญา
ที่อยู่อาศัยในประเทศสเปน
วัดไทรอารีรักษ์

วัดไทรอารีรักษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลอง ในตำบลโพธาราม อำเภอโพธาราม จังหวัดราชบุรี
==ประวัติ==
จากใบเสมาของวัดซึ่งเป็นหินทรายแดงแผ่นย่อม ๆ กำหนดอายุได้ในสมัยอยุธยาตอนปลาย เข้าใจว่าเดิมเป็นวัดร้าง ต่อมาชาวมอญที่อพยพมาจากพม่าได้เดินทางมาถึงวัดนี้ซึ่งมีวิหารตั้งอยู่แต่เดิมแล้วจึงได้บูรณปฏิสังขรณ์ ทำให้สันนิษฐานว่าวัดนี้อาจจะมีอายุตั้งแต่ปลายกรุงศรีอยุธยา แต่อุโบสถได้มาสร้างใหม่ในราวพระบาทสมเด็จพระจุลจอมเกล้าเจ้าอยู่หัว สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2353 ได้รับพระราชทานวิสุงคามสีมาเมื่อ พ.ศ. 2360
==อาคารเสนาสนะ==
อุโบสถก่ออิฐถือปูน สร้างอย่างท้องถิ่นภาคกลาง หลังคาเครื่องไม้มุงกระเบื้อง ด้านหน้าและด้านหลังมีมุขลดด้านละ 1 ห้อง ช่อฟ้าใบระกาปูนปั้นประดับกระจก หน้าบันตกแต่งด้วยปูนปั้นลายพันธุ์พฤกษา
ภายในอุโบสถมีการเขียนภาพจิตรกรรมฝาผนังทั้งสี่ด้านภายใน ซึ่งเป็นภาพจิตรกรรมไทยประเพณี แต่แสดงภาพแนวตะวันตก เช่น เครื่องแต่งกายของผู้คน อาคารสถาปัตยกรรมต่าง ๆ มีภาพพระอดีตพระพุทธเจ้า เขียนเป็นภาพพุทธประวัติ ตอนแห่พระบรมศพโดยมีหีบศพแบบมอญที่เรียกว่า ลุ้ง ตั้งอยู่ในราชรถ ตอนหนึ่งเป็นการละเล่นในงานถวายเพลิงพระบรมศพของพระพุทธเจ้า เห็นชายนุ่งผ้าโจงกระเบน สวมเสื้อราชปะแตน ใส่หมวก ถือไม้เท้า (มีหนวดด้วย) มีชาวมอญนุ่งโสล่ง แต่ใส่เสื้อราชปะแตนและสวมหมวก สตรีชาวมอญมีผ้าคาดอก คล้องสไบ มีทั้งชาวจีน กระเหรี่ยง จนถึงชาวไทยแต่งแบบฝรั่ง และมีการเชิดหน้าใหญ่หนังตะลุง
รอบอุโบสถมีเจดีย์ย่อมุมไม้สิบสองในกำแพงแก้ว ทรงเป็นแบบพื้นบ้าน นอกกำแพงแก้วมีเจดีย์ใส่กระดูก มีทั้งทรงระฆังและทรงอื่น ๆ ที่ดูคล้ายธาตุลาวด้วย คงจะเป็นที่บรรจุอัฐิของชาวลาวที่อยู่ในชุมชนมอญนี้
วิหารมีศิลปะลาว ภายในวิหารมีเก๋งจีนขนาดใหญ่ สร้างเป็นมณฑปครอบรอยพระพุทธบาทโลหะซึ่งมีรอยสนิม คาดว่าคงเคยอยู่กลางแจ้งมาก่อน
==อ้างอิง==
ไทรอารีรักษ์
ไทรอารีรักษ์
โบราณสถานในจังหวัดราชบุรี
วัดเขาวัง (จังหวัดราชบุรี)

วัดเขาวัง เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองราชบุรี จังหวัดราชบุรี
==ประวัติ==
วัดเขาวังตั้งอยู่บนเขาวังเดิมซึ่งชื่อว่า เขาสัตตนาถ เพราะ เป็นที่อยู่อาศัยของสัตว์หลายชนิด อาทิ เก้ง กวาง ลิง ฯลฯ ที่เขาสัตตนาถเดิมมีวัดอยู่วัดหนึ่งอยู่ตรงเชิงเขาด้านทิศตะวันออก แต่ร้างมานาน มีการบันทึกไว้ว่าเป็นวัดที่สร้างขึ้นโดยสมเด็จพระเจ้ากรุงธนบุรี และทรงโปรดฯ ให้ยกกระบัตรเมืองราชบุรีเป็นผู้อำนวยการสร้าง เพื่อเป็นอนุสรณ์ที่พระองค์พร้อมด้วยสมเด็จเจ้าพระยามหากษัตริย์ศึก ได้ทรงยกกองทัพที่ตีกองทัพพม่า และพระราชทานนามวัดนี้ว่า วัดเขาสัตตนาถ
ในรัชสมัยพระบาทสมเด็จพระจุลจอมเกล้าเจ้าอยู่หัว พระองค์ทรงโปรดฯ ให้สร้างพระราชวังขนาดเล็กบนเขานี้ และไม่ปรากฏว่าได้รับพระราชทานนามอย่างใดไว้ ชาวเมืองราชบุรีเรียกกันแต่เพียงว่า เขาวัง พระบาทสมเด็จพระจุลจอมเกล้าเจ้าอยู่หัวมาประทับที่พระราชวังแห่งนี้เพียงครั้งเดียว พระบาทสมเด็จพระมงกุฎเกล้าเจ้าอยู่หัว ก็ไม่ทรงโปรดและมิได้เสด็จไปประพาสเลย พระราชวังนี้จึงถูกทิ้งร้างอยู่ตลอดรัชกาล ในสมัยพระบาทสมเด็จพระปกเกล้าเจ้าอยู่หัว พระราชวังกลายสภาพเป็นป่ารกชัฏเป็นที่อาศัยของสัตว์ป่านานาชนิด
จนถึง พ.ศ. 2467 พระครูพรหมสมาจารและพระครูภาวนานิเทศก์ ได้เดินทางปฏิบัติธุดงค์วัตรมาถึง ณ เขาวัง เห็นว่าเหมาะแก่การปฏิบัติธรรม ได้บูรณะขึ้นใหม่ ต่อมาเมื่อวันที่ 28 กุมภาพันธ์ พ.ศ. 2471 พระครูพรหมสมาจารได้มอบหมายให้หลวงสวรรค์เทพกิจ คหบดีของเมืองราชบุรี กับพระยาอรรถกวี สุนทร ข้าหลวงประจำจังหวัดราชบุรี ทำการยื่นเรื่องขอพระราชทานพระราชวังกับกับภูเขาสัตตนาถให้เป็นที่ธรณีสงฆ์เหมือนดังเดิม พระครูพรหมสมาจารจึงได้ทำการรื้อพระราชวังที่ประทับเฉพาะส่วนที่ชำรุดทรุดโทรม แล้วต่อเติมกำแพงผนังโดยเสริมคอนกรีตจากกำแพงผนังพระราชวังเดิม สร้างเป็นพระอุโบสถ โดยเทคอนกรีตทั้งหลัง มุงด้วยกระเบื้องเคลือบ ติดช่อฟ้า ใบระกา ลงรักปิดทอง ติดกระจก โดยได้รับพระราชทานวิสุงคามสีมา เมื่อวันที่ 22 เมษายน พ.ศ. 2473 และดำเนินการก่อสร้างแล้วเสร็จ เมื่อ พ.ศ. 2475
==อ้างอิง==
เขาวัง
เขาวัง
วัดวิสุทธิประดิษฐาราม

วัดวิสุทธิประดิษฐาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในตำบลทุ่งควาย อำเภอเปนดัง รัฐเกอดะฮ์ ประเทศมาเลเซีย ปัจจุบันมีพระราชมงคลศีลคุณ (ช้อย อติพโล)	ดำรงตำแหน่งเจ้าอาวาส
วัดวิสุทธิประดิษฐาราม หรือ วัดปลายระไม เป็นวัดประจำหมู่บ้านปลายระไม ตั้งอยู่ฝั่งตะวันออกของถนนใหญ่ค่อนไปทางเหนือของหมู่บ้าน วัดปลายระไมน่าจะมีอายุมากกว่า 100 ปี มีอาคารโบราณ 2 หลัง หลังหนึ่งเป็นศาลาการเปรียญเก่า (รื้อแล้ว) อีกหลังเป็นกุฏิ ภายในกุฏิเก่ามีพระพุทธรูปโบราณซึ่งชาวบ้านนับถือว่าเป็นทวดประจำวัด ตำนานเล่าว่าทวดศักดิ์สิทธิ์เดิมเคยเป็นเจ้าเมือง มีบริเวณ 4 ตน
กลางลานวัดมีเสาไม้สูงมากต้นหนึ่งตั้งอยู่ เสานี้ใช้แขวนธงเพื่อแสดงให้คนทราบจากที่ไกลว่าบริเวณนี้เป็นที่ตั้งวัด เนื่องจากสมัยก่อนยังไม่มีการสร้างกำแพงหรือซุ้มประตูเพื่อบอกอาณาเขตของวัด บริเวณวัดมีโรงเรียนภาษาไทยวัดวิสุทธิประดิษฐาราม ประกอบด้วยอาคารเรียนก่ออิฐถือปูนขนาด 2 ชั้น 1 หลัง
==อ้างอิง==
วิสุทธิประดิษฐาราม
ศาสนสถานในรัฐเกอดะฮ์
มัสยิดใหญ่แห่งสุมาตราตะวันตก

มัสยิดใหญ่แห่งสุมาตราตะวันตก (Masjid Raya Sumatera Barat) เป็นมัสยิดในตำบลปาดังเหนือ นครปาดัง จังหวัดสุมาตราตะวันตก ประเทศอินโดนีเซีย ถือเป็นมัสยิดที่ใหญ่ที่สุดของจังหวัด และใหญ่ที่สุดเป็นอันดับสองของเกาะสุมาตรา มีขนาดเนื้อที่ 40,343 ตารางเมตร
== การก่อสร้าง ==
กามาวัน เฟาซี ผู้ว่าการจังหวัดสุมาตราตะวันตก วางศิลาฤกษ์ในปี 2007
การก่อสร้างกินระยะเวลายาวนานเนื่องจากปัญหาเรื่องงบประมาณ กระทั่งในปี 2009 รัฐบาลซาอุดีอาระเบียได้สนับสนุนเงินจำนวน 50 ล้านดอลลาร์สหรัฐ เพื่อสร้างมัสยิด อย่างไรก็ตามเงินอุดหนุนนี้มาในเวลาเดียวกับเหตุแผ่นดินไหวในปี 2009 จึงจัดสรรเงินจำนวนนี้ไปใช้สำหรับการบรรเทาสาธารณภัยที่เกิดขึ้นแทน ในปี 2014 รัฐบาลตุรกีได้มอบพรมตุรกีจำนวนหนึ่งให้แก่มัสยิดได้ใช้
ละหมาดครั้งแรกในมัสยิดมีขึ้นในปี 2014
== สถาปัตยกรรม ==
มัสยิดเป็นผลงานออกแบบของรีซัล มุซลีมิน สถาปนิกท้องถิ่นซึ่งชนะการประกวดออกแบบนี้ในปี 2007 จากผู้เข้าประกวด 323 คนจากทั่วโลก
ลักษณะของมัสยิดเป็นรูปแบบร่วมสมัยที่ดัดแปลงมาจากหลังคาของบ้านพื้นถิ่นมีนังกาเบา รูปร่างของหลังคายังเป็นสัญลักษณ์หมายถึงผ้าที่ผู้นำเผ่าพงศ์ทั้งสี่แห่งเผ่ากุร็อยช์ถือไว้แต่ละมุมเพื่อยกศิลาดำไปยังสถานที่ปัจจุบันในนครมักกะฮ์
อาคารมีสามชั้น โถงละหมาดหลักอยู่ที่ชั้นสอง และสามารถจุคนได้ถึง 20,000 คน
== อ้างอิง ==
=== บรรณานุกรม ===
สิ่งก่อสร้างในปาดัง
มัสยิดในจังหวัดสุมาตราตะวันตก
ถ้ำโกเม

ถ้ำโกเม (Kome Caves) เป็นหมู่ที่อยู่อาศัยในถ้ำ สร้างขึ้นจากดินเหนียว ตั้งอยู่ในเขตเบรียา ประเทศเลโซโท ห่างจากเตยาเตยาเนงไปทางตะวันออกราว 25 กิโลเมตร ถ้ำเหล่านี้ได้รับการขึ้นทะเบียนแหล่งมรดกแห่งชาติของเลโซโท และลูกหลานของผู้สร้างถ้ำเหล่านี้ยังคงอาศัยอยู่ที่นี่ในปัจจุบัน
== ประวัติศาสตร์ ==
ถ้ำสร้างขึ้นและได้รับการคุ้มครองโดยหัวหน้าเตเลกาแห่งเผ่าบาซียา (Chief Teleka of The Basia (cat) Clan) ในต้นศตวรรษที่ 19 เป้าหมายหลักในการสร้างที่อยู่อาศัยในถ้ำเช่นนี้เป็นไปเพื่อหลีกหนีคู่ต่อสู้ในช่วงภัยแล้งในสมัยศตวรรษที่ 18 ชื่อโกเมมาจากตระกูลโกเม (Kome family) ในเผ่าบาซียา (Basia tribe) ซึ่งเป็นผู้อยู่อาศัยกลุ่มแรกของถ้ำ
== อ้างอิง ==
ภูมิศาสตร์เลโซโท
แกรนด์พรินซ์โฮเทลอากาซากะ

แกรนด์พรินซ์โฮเทลอากาซากะ (Grand Prince Hotel Akasaka; ) เป็นโรงแรมหรูในเขตชิโยดะ โตเกียว ประเทศญี่ปุ่น หลังการทุบทำลายเสร็จสิ้นไปในปี 2013 พื้นที่ปัจจุบันของโรงแรมเป็นโครงการพัฒนาแบบผสมชื่อ โตเกียวการ์เดนเทอร์เรส
โรงแรมเป็นผลงานออกแบบของสถาปนิกเค็นโซ ทังเงะ และเป็นที่รู้จักดีจาก "ด้านหน้ารูปฟันเลื่อยที่เป็นเอกลักษณ์" (distinctive saw-toothed facade) หลังปิดทำการ โรงแรมได้กลายมาเป็นที่รู้จักจากกระบวนการทุบอาคารที่ค่อย ๆ ทำจากบนลงล่าง ทำให้เหมือนตึกค่อย ๆ หดสั้นลง
โรงแรมปิดทำการในเดือนมีนาคมปี 2011 เนื่องจากไม่สามารถสู้การแข่งขันในธุรกิจโรงแรมได้ กระนั้นหลัจากเหตุแผ่นดินไหวและสึนามิปี 2011 ก็ได้เปิดใช้โรงแรมเป็นศูนย์พักพิงชั่วคราวให้กับผู้อพยพจากฟูกูชิมะ
ชั้นบนของโรงแรมถูกใช้งานเป็นที่ทำการในการทำลายโรงแรม ชั้นแต่ละชั้นค่อย ๆ ถูกทำลายไล่ลงมาจากข้างบน ทำให้ตึกเตี้ยลงทีละชั้น โดยในเดือนกุมภาพันธ์ 2013 ตึกได้เตี้ยลงไปแล้วมากกว่า 30 เมตร มีการนำเทคนิคการเบรกโดยจ่ายพลังงานคืน (regenerative braking) มาใช้กับปั้นจั่นเพื่อยกชิ้นส่วนที่ทำลายเป็นชิ้นแล้วลงไปยังพื้นชั้นล่างสุด การทำเช่นนี้ยังช่วยสร้างกระแสไฟฟ้าที่นำกลับมาใช้หมุนเวียนในการทำลายอาคารต่อ
== อ้างอิง ==
ตึกระฟ้าในโตเกียว
โรงแรมในโตเกียว
อดีตตึกระฟ้า
เดอะไลน์

เดอะไลน์ (ذا لاين; The Line) เป็นเมืองอัจฉริยะเชิงเส้นที่ถูกนำเสนอในประเทศซาอุดิอาระเบียในเมืองนีโอม แคว้นตะบูก ซึ่งกำลังอยู่ในระหว่างการก่อสร้าง โดยได้รับการออกแบบให้ไม่มีรถยนต์ ถนน หรือการปล่อยก๊าซคาร์บอนไดออกไซด์ เมืองที่มีความยาว 170 กิโลเมตร (110 ไมล์) นี้เป็นส่วนหนึ่งของโครงการซาอุดิวิชัน 2030 ซึ่งซาอุดิอาระเบียอ้างว่าจะสร้างงาน 380,000 ตำแหน่งและเพิ่มมูลค่า 48,000 ล้านเหรียญสหรัฐให้กับจีดีพีของประเทศ เดอะไลน์จะเป็นการพัฒนาโครงการครั้งแรกในนีโอม ซึ่งเป็นเมืองที่วางแผนไว้ด้วยมูลค่า 5 แสนล้านเหรียญ แผนของเมืองคาดว่าจะมีประชากร 9 ล้านคน
== อ้างอิง ==
== แหล่งข้อมูลอื่น ==
released July 25, 2022
Saudi Arabia announces plans for car-free linear city called The Line, 170 kilometres-long as Part of Neom Project 
เศรษฐกิจของประเทศซาอุดีอาระเบีย
เขตเศรษฐกิจพิเศษ
เมืองอัจฉริยะ
ลุค อิชิกาวะ พลาวเดน

ลุค อิชิกาว่า พลาวเดน (Luke Ishikawa Ploughden); เกิด 13 กันยายน ค.ศ. 1995) เป็นนายแบบและนักแสดงชาวญี่ปุ่น-อเมริกันที่อาศัยอยู่ในประเทศไทย เขามีชื่อเสียงจากบทบาทนำในภาพยนตร์ฉบับคนแสดงเรื่อง อันดีฟีทเตด (2021) และละครโทรทัศน์เรื่อง นายคะอย่ามาอ่อย (2021) และ มายเดียร์โอโนแวน (2022)
== ชีวิตในวัยเด็กและการศึกษา ==
ลุคเกิดเมื่อวันที่ 13 กันยายน ค.ศ. 1995 ที่รัฐเพนซิลเวเนีย สหรัฐ เขาเติบโตขึ้นมาในสหรัฐ จบการศึกษาจาก โรงเรียนสเตตคอลเลจเอเรีย ในเพนซิลเวเนีย เขาสำเร็จการศึกษาจากมหาวิทยาลัยจอร์จวอชิงตัน วิทยาลัยศิลปศาสตร์และวิทยาศาสตร์โคลัมเบีย และปริญญาตรีสาขาคณิตศาสตร์และสถิติในปี พ.ศ. 2560
เขากำลังจะกลับไปศึกษาต่อในระดับปริญญาโทในสหรัฐแต่มีโอกาสเป็นนายแบบก่อน เขาเริ่มต้นอาชีพนายแบบครั้งแรกในประเทศไทย โดยเริ่มต้นเป็นนายแบบเพียงสามเดือนแต่หลังจากนั้นก้มีงานการแสดงเพิ่มเข้ามาด้วย
== ผลงานการแสดง ==
=== ภาพยนตร์ ===
=== ละครโทรทัศน์ ===
== อ้างอิง ==
สุนัขจิ้งจอกกับองุ่นเปรี้ยว

สุนัขจิ้งจอกกับองุ่นเปรี้ยว (The Fox and the Grapes) เป็นนิทานอีสป เรื่องที่ 15 ตาม Perry Index การบรรยายในต้นฉบับเป็นไปอย่างรวบรัดและเรื่องที่นำไปเล่าต่อกันก็มักเป็นเรื่องสั้นกระชับเช่นกัน  เนื้อเรื่องกล่าวถึงสุนัขจิ้งจอกตัวหนึ่งพยายามจะกินองุ่นจากพวกที่อยู่สูงเกินจะปีนถึง แทนที่จะยอมรับความพ่ายแพ้ สุนัขกลับกล่าวว่าองุ่นเหล่านั้นไม่เป็นที่พึงปรารถนา  สำนวนที่ว่า องุ่นเปรี้ยว (sour grapes) จึงมีที่มาจากนิทานเรื่องนี้
== นิทาน ==
นิทานเรื่องสุนัขจิ้งจอกกับองุ่นเปรี้ยวเป็นนิทานที่มีสัตว์เพียงตัวเดียวเป็นตัวเอกของเรื่อง
มีฉบับภาษากรีกหลายฉบับและฉบับภาษาละตินเพียงฉบับเดียวโดย Phaedrus (IV.3) ซึ่งสั้นและได้ใจความ
ในฉบับของ La Fontaine's Fables นักวิจารณ์ได้เน้นการแดกดันในบรรทัดสุดท้าย "Better, I think, than an embittered whine".
แม้ว่านิทานเรื่องนี้จะบรรยายพฤติการณ์อันเป็นอัตวิสัยทั้งสิ้น แต่สำนวนในภาษาอังกฤษ "องุ่นเปรี้ยว" ซึ่งมีที่มาจากเรื่องมักจะใช้สำหรับการดูถูกในเชิงอิจฉาริษยา
สำนวนที่คล้ายกันในภาษาอื่นมีในยุโรปและเอเชีย บางโดยบางครั้งกล่าวถึงผลไม้ชนิดอื่น ในช่วงคริสต์ศตวรรษที่ 12 Peter Abelard กล่าวว่าฉบับที่สุนัขจิ้งจอกต้องการผลเชอร์รี่กลายเป็นสำนวน ซึ่งได้รับการบันทึกไว้ในศตวรรษเดียวกันโดยนักประพันธ์ Aimeric de Peguilhan ในฉบับของสแกนดิเนเวียสุนัขจิ้งจอกได้กล่าวถึง rowanberies เนื่องจากองุ่นไม่เป็นผลไม้ที่พบได้ในภูมิอากาศของประเทศทางเหนือของยุโรป ในภาษารัสเซียมีสองสำนวนจากคำแปลต้นฉบับ La Fontaine โดย Ivan Krylov  องุ่นเป็นสีเขียว "Green are the grapes" (Зелен виноград) เป็นการตอบสนองต่อการด้อยค่า ส่วนคำแปลก่อนหน้าโดย Krylov ตาอาจมองเห็นแต่ฟันอาจไม่รู้รส "Eye may see but tooth not taste" (Хоть видит око, да зуб неймет) กลายเป็นสำนวน
== ความไม่ลงรอยกันทางประชาน ==
แทนที่จะยอมรับความล้มเหลวว่ากระโดดเอาพวงองุ่นไม่ได้ สุนัขจิ้งจอกกลับให้เหตุผลว่าองุ่นไม่อร่อย
ผู้วิจารณ์ท่านหนึ่งจึงยกเรื่องนี้ว่า เป็นตัวอย่างของความไม่ลงรอยกันทางประชาน
สุนัขจิ้งจอกพยายามดำรงแนวคิดที่เข้ากันไม่ได้สองเรื่อง คือความต้องการกับความผิดหวัง ไว้ในใจพร้อม ๆ กัน
ในตอนท้ายของนิทาน สุนัขจิ้งจอกจึงกล่าวคำดูแคลนที่ด้อยค่าเพื่อลดความไม่ลงรอยดังกล่าว
นักปรัชญาที่มหาวิทยาลัยโคลัมเบีย จอน เอลส์เตอร์ จึงเรียกพฤติกรรมทางความคิดนี้ว่า "การเกิดความชอบแบบปรับตัวได้" (adaptive preference formation)
== อ้างอิง ==
== แหล่งข้อมูลอื่น ==
วลีภาษาอังกฤษ
นิทานอีสป
เซลา เกีย

มาร์เซลา มารี เดลา ครูซ เกีย (เกิด 28 เมษายน พ.ศ. 2543), หรือที่เรียกว่า เซลาเกีย,เป็นนักร้องและนักแสดงชาวฟิลิปปินส์ภายใต้ Star Magic และ เอบีเอส-ซีบีเอ็น เธอคืออดีตสมาชิกของกลุ่มไอดอลสาวฟิลิปปินส์เอ็มเอ็นแอลโฟร์ตีเอต.  หลังจากสำเร็จการศึกษา เธอเซ็นสัญญาพิเศษกับ Star Magic ในประวัติศาสตร์ "Black Pen Day" เมื่อวันที่ 19 มิถุนายน 2564 ตั้งแต่นั้นมาเซลาก็มีอาชีพร้องเพลงและการแสดงต่อ 
== อาชีพ ==
=== 2560–2563: เอ็มเอ็นแอลโฟร์ตีเอต ===
เซลา เกิดที่ Laguna, ฟิลิปปินส์. เมื่ออายุได้ 17 ปี เธอได้เข้าเป็นสมาชิกรุ่นแรกของ เอ็มเอ็นแอลโฟร์ตีเอต ซึ่งประกอบด้วยสมาชิก 48 คน และเปิดตัวเมื่อเดือนเมษายน 2561 
ในปี 2560 เสลาได้ส่งคลิปออดิชั่นออนไลน์เพื่อค้นหาสมาชิกของกลุ่มน้อง
โกปปาอีตาเลีย ฤดูกาล 2022–23

การแข่งขันฟุตบอล โกปปาอีตาเลีย ฤดูกาล 2022–23 (หรือในนามใหม่ว่า โกปปาอีตาเลีย เฟรชเซียรอสซา ด้วยเหตุผลการสนับสนุนจากรอบสอง)  เป็นฤดูกาลที่ 76 ของฟุตบอลถ้วยแห่งชาติในฟุตบอลอิตาลี.
มี 44 ทีมที่เข้าร่วม.
อินเตอร์ มิลาน คือแชมป์เก่า.
==ทีมที่เข้าร่วม==
==ระบบการแข่งขันและการประกบคู่==
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
ขั้นแรก (แข่งขันกันแบบนัดเดียว)
* รอบแรก: 27 ทีม จาก เซเรีย เซ และ 9 ทีม จาก เซเรีย เด เริ่มต้นทัวร์นาเมนต์
* รอบสอง: 18 ทีมชนะเลิศจากรอบที่ผ่านมาจะได้เข้าร่วมโดยมี 20 ทีมจาก เซเรีย เบ และ 2 ทีมจาก เซเรีย เซ
* รอบสาม: 20 ทีมชนะเลิศจากรอบสองจะได้พบกับ 12 ทีมวางอันดับที่ 9-20 จากเซเรีย อา
* รอบสี่: 16 ทีมชนะเลิศที่เหลืออยู่จากรอบสาม จะถูกนำมาจับสลากประกบคู่ทำการแข่งขันกัน
ขั้นสอง
* รอบ 16 ทีมสุดท้าย (นัดเดียว) : 8 ทีมชนะเลิศจากรอบสี่จะแทรกเข้าไปสู่สายการแข่งขันกับทีมวาง 1-8 จากเซเรียอา
* รอบ 8 ทีมสุดท้าย (นัดเดียว)
* รอบรองชนะเลิศ (สองนัด)
รอบชิงชนะเลิศ (นัดเดียว)
==วันแข่งขันในแต่ละรอบ==
==รอบเบื้องต้น==
ทั้งหมด 8 ทีมจาก เซเรีย เบ และ เซเรีย เซ เข้าร่วมในรอบนี้, 4 ทีมจะได้ผ่านเข้าสู่รอบแรก.
==รอบ 64 ทีมสุดท้าย==
ทั้งหมด 32 ทีม (4 ทีมผู้ชนะจากรอบเบื้องต้น, 16 ทีมที่เหลือที่มาจาก เซเรียเบ และ 12 ทีมเซเรียอา ที่เป็นทีมวาง 9–20) เข้าร่วมในรอบนี้, 16 ทีมจะได้ผ่านเข้าสู่รอบสอง.
==รอบ 32 ทีมสุดท้าย==
16 ทีมที่ชนะมาจากรอบแรกจะเข้าร่วมการแข่งขันในรอบสอง, 8 ทีมจะได้ผ่านเข้าสู่รอบ 16 ทีมสุดท้าย.
==สายการแข่งขัน==
==รอบ 16 ทีมสุดท้าย==
แต่ละนัดของรอบ 16 ทีมสุดท้ายจะลงเล่นระหว่างแปดทีมผู้ชนะที่มาจากรอบที่สองและสโมสรที่เป็นทีมวางอันดับที่ 1–8 ใน เซเรียอา ฤดูกาล 2021–22. ฝั่งจากเซเรีย เบ ปาร์มา และ เจนัว คือทีมที่มีระดับต่ำที่สุดในการจับสลาก.
==รอบก่อนรองชนะเลิศ==
แมตช์รอบก่อนรองชนะเลิศจะลงเล่นระหว่างสโมสรที่ผ่านเข้ารอบตั้งแต่รอบ 16 ทีมสุดท้าย.
==รอบรองชนะเลิศ==
รอบรองชนะเลิศ (รอบนี้สองเลก) จะลงเล่นระหว่างสโมสรที่ผ่านเข้ารอบตั้งแต่รอบก่อนรองชนะเลิศ.
=== เลกแรก ===
=== เลกที่สอง ===
==รอบชิงชนะเลิศ==
==อ้างอิง==
โกปปาอีตาเลีย
ฟุตบอลถ้วยอิตาลีในฤดูกาล 2022–23
ไวส์ (บริษัท)

ไวส์ (Wise) หรือในชื่อเดิม ทรานส์เฟอร์ไวส์ (TransferWise) เป็นบริษัทเทคโนโลยีทางการเงินจากประเทศสหราชอาณาจักร ก่อตั้งขึ้นในเดือน มกราคม พ.ศ. 2552 โดยนักธุรกิจชาวเอสโตเนีย แคร์มันน์ คริสโต และ ตาเวต ฮินริคุส
==ประวัติ==
==ไวส์ในประเทศไทย==
ข้อมูลจดทะเบียนกรมพัฒนาธุรกิจการค้าในนามบริษัท ไวส์ เพย์เม้นส์ (ประเทศไทย) จำกัด เมื่อวันที่ 6 กรกฎาคม พ.ศ. 2564 ทุนจดทะเบียน 3,000,000 บาท
==อ้างอิง==
จักรยานลู่ชิงแชมป์โลก 2022

ยูซีไอ จักรยานลู่ชิงแชมป์โลก 2022 (2022 UCI Track Cycling World Championships) เป็นการแข่งขันชิงแชมป์โลกครั้งที่ 119 ของจักรยานลู่ชิงแชมป์โลก ซึ่งจัดขึ้นระหว่างวันที่ 12 ถึง 16 ตุลาคม ค.ศ. 2022 ที่ เวลอดรอมนาซิอองนาล ในเมืองแซ็ง-ก็องแต็ง-อ็อง-อีฟว์ลีน ประเทศฝรั่งเศส หลังจากปี ค.ศ. 2015 ครั้งนี้เป็นครั้งที่สองของชิงแชมป์โลกที่สนามแข่งขันจัดขึ้นในแซ็ง-ก็องแต็ง-อ็อง-อีฟว์ลีน และจัดขึ้นติดต่อกันในประเทศฝรั่งเศสเป็นครั้งที่สอง โดยต่อจากเมืองรูแบซึ่งเป็นเจ้าภาพในครั้งก่อนหน้า
เมื่อวันที่ 1 มีนาคม ค.ศ. 2022 หลังจากการรุกรานยูเครนของรัสเซีย ยูซีไอได้ตัดสินใจตัดสิทธิ์ทีมชาติรัสเซียและเบลารุสออกจากการแข่งขันทั้งหมด
== ตารางเหรียญรางวัล ==
== ผู้ได้รับเหรียญรางวัล ==
=== ประเภทชาย ===
{| 
|- bgcolor="#e6e6e6"
|ไทม์ไทรอัล 1 กม.
| 
| 
| 
|- bgcolor="#e6e6e6"
|เปอร์ซูตบุคคล
| 
| 
| 
|-
|ทีมเปอร์ซูต
| valign=top|อีธาน เฮย์เตอร์โอลิเวอร์ วูดอีธาน เวอร์นอนแดเนียล ไบแกม
| valign=top|ฟีลิปโป กันนาซีโมเน กอนซอนนีโจนาตัน มีลันมันลีโอ โมโรฟรันเชสโก ลามอน
| valign=top|โทบีอัส เฮนเซินคาร์ล-เฟรเดอริก เบวอร์ตแลเซอ นอร์แมน เฮนเซินรัสมุส พีเดอร์เซิน
|-
|สปรินต์
| 
| 
| 
|-
|ทีมสปรินต์
| valign=top|แมททิว เกลต์เซอร์ลีห์ ฮอฟฟ์แมนแมททิว ริชาร์ดสันทอมัส คอร์นิช
| valign=top|เจฟฟรีย์ โฮกลันด์ฮาร์รี ลัฟแร็ยเซินโรย ฟัน แด็น แบร์ก
| valign=top|แจ็ก คาร์ลินแอลิสแตร์ ฟีลดิงเฮมิช เทิร์นบูล
|-
|คีริน
| 
| 
| 
|- bgcolor="#e6e6e6"
|สแกรตช์
| 
| 
| 
|- bgcolor="#e6e6e6"
|พอยส์เรซ
| 
| 
| 
|- bgcolor="#e6e6e6"
|เอลิมิเนชันเรซ
| 
| 
| 
|-
|แมดิสัน
| โดนาว็อง กรงแด็งแบ็งฌาแม็ง ตอมา
| อีธาน เฮย์เตอร์โอลิเวอร์ วูด
| ฟาบีโอ ฟัน เดน บอสเชอลินด์ซีย์ เดอ วิลเดอร์
|-
|ออมเนียม
| 
| 
| 
|}
=== ประเภทหญิง ===
{| 
|- bgcolor="#e6e6e6"
|ไทม์ไทรอัล 500 ม.
| 
| 
| 
|- bgcolor="#e6e6e6"
|เปอร์ซูตบุคคล
| 
| 
| 
|-
|ทีมเปอร์ซูต
| เอลีซา บัลซาโมกีอารา กอนซอนนีมาร์ตีนา ฟีดันซาวิตโตเรีย กูอัซซีนีมาร์ตีนา อัลซีนี
| นีอาห์ แอแวนส์เคที อาร์ชิบอลด์แอนนา มอร์ริสโจซี ไนท์|]]เมแกน บาร์เกอร์
| มารียง โบราสกลารา โกโปนีวาล็องติน ฟอร์แต็งวิกตัวร์ แบร์โต
|-
|สปรินต์
| 
| 
| 
|-
|ทีมสปรินต์
| เพาลีเนอ กราบอชเอ็มมา ฮินเซอลีอา ฟรีดริช
| เป้า ชานจฺวี๋กัว ยฺวี่ฟางยฺเวี่ยน ลี่อิ่ง
| ลอเรน เบลโซฟี เคปเวลล์เอ็มมา ฟีนูเคน
|-
|คีริน
| 
| 
| 
|- bgcolor="#e6e6e6"
|สแกรตช์
| 
| 
| 
|- bgcolor="#e6e6e6"
|พอยส์เรซ
| 
| 
| 
|- bgcolor="#e6e6e6"
|เอลิมิเนชันเรซ
| 
| 
| 
|-
|แมดิสัน
| ชารี บอสซ็อยต์ล็อตเตอ กอแป็กกี
| กลารา โกโปนีวาล็องติน ฟอร์แต็ง
| แอแมเลีย เดอริกเซินยูเลีย เลท
|-
|ออมเนียม
| 
| 
| 
|}
ในช่องสีเทาเป็นรายการที่ไม่ได้ขึ้นในกีฬาโอลิมปิก
== อ้างอิง ==
== แหล่งข้อมูลอื่น ==
Results book
UCI website
จักรยานลู่ชิงแชมป์โลก
เมลอนมิวสิกอะวอดส์

เมลอนมิวสิกอะวอดส์ (Melon Music Awards; 멜론 뮤직어워드) เป็นงานประกาศรางวัลดนตรีสำคัญที่จัดขึ้นทุกปีในเกาหลีใต้ จัดโดยกาเกาเอ็นเตอร์เทนเมนต์ (บริษัทกาเกา) ผ่านร้านดนตรีออนไลน์เมลอน
พิธีมอบรางวัลจัดขึ้นครั้งแรกทางออนไลน์ตั้งแต่ปี ค.ศ. 2005 ถึง 2008 จัดแบบออฟไลน์อย่างเป็นทางการตั้งแต่ปี 2009
== ประวัติ ==
งานประกาศรางวัลได้เปลี่ยนโลโก้โดยเริ่มจากปี 2019
เมลอนมิวสิกอะวอดส์ 2020 จัดขึ้นเป็นเวลา 4 วัน ตั้งแต่วันที่ 2 ถึง 5 ธันวาคม เรียกว่า "MMA Week" และออกอากาศทางออนไลน์เนื่องจากข้อจำกัดของรัฐบาลจากการระบาดของโควิด-19ที่กำลังระบาดอยู่
== สถานที่จัดงาน ==
== รางวัลใหญ่ ==
สี่รางวัลใหญ่ (เรียกว่า แดซัง)
ศิลปินแห่งปี
อัลบั้มแห่งปี
เพลงแห่งปี
== รางวัลหลัก ==
=== รางวัลศิลปิน 10 อันดับแรก ===
== ประเภทรางวัล ==
=== เพลงแร็ป/ฮิปฮอป ที่ดีที่สุด ===
=== เพลงบัลลาด ที่ดีที่สุด ===
=== เพลงอาร์แอนด์บี ที่ดีที่สุด ===
=== เพลงร็อค ที่ดีที่สุด ===
=== เพลงทรอท ที่ดีที่สุด ===
=== เพลงป็อป ที่ดีที่สุด ===
=== Best Dance ===
=== เพลงโฟล์ค/บลูส์ ที่ดีที่สุด ===
=== อินดี้ ที่ดีที่สุด ===
=== OST ที่ดีที่สุด ===
===การแสดงยอดเยี่ยม===
== รางวัลความนิยม ==
=== รางวัลขวัญใจชาวเน็ต ===
=== รางวัลฮอตเทรนด์ ===
== ชนะมากที่สุด ==
=== รางวัลใหญ่ที่ได้รับ ===
รายการนี้รวมถึงศิลปินแห่งปี อัลบั้มแห่งปี เพลงแห่งปี และรางวัลบันทึกแห่งปี
=== ได้รับรางวัลมากที่สุดโดยรวม ===
== การออกอากาศ ==
=== เกาหลีใต้ ===
พิธีมอบรางวัลเมลอนมิวสิกอะวอดส์ครั้งแรก ออกอากาศผ่านช่อง CU Media's y-star, Dramax และ Comedy TV channels พันธมิตรทางอินเทอร์เน็ต ได้แก่ Melon, Nate (ซึ่งต่อมาเป็นแบรนด์ในครือ), ก็อมทีวี และ Afreeca TV (2009-2010)
ในปี 2010 โลเอ็นเอ็นเตอร์เทนเมนต์ได้ร่วมมือกับเอ็มบีซีพลัสมีเดีย และได้มอบรางวัลคืนผ่าน เอ็มบีซีเอเวอร์รีวัน, เอ็มบีซีดรามาเน็ต (ตั้งแต่ปี 2010-2011 ถึง 2013), เอ็มบีซีเกม (ตอนนี้หมดสัญญา) และ เอ็มบีซีไลฟ์ (ตอนนี้หมดสัญญา) เมื่อเอ็มบีซีมิวสิกได้เปิดตัวในปี 2012 ทางเอ็มบีซีได้ให้เกียรติเป็นสถานีหลักของ MMA ร่วมกับเอ็มบีซีเอเวอร์รีวัน เอ็มบีซีควีน เข้าร่วมในปี 2013
Daum เป็นพันธมิตรอินเทอร์เน็ตท้องถิ่นในปี 2013 หนึ่งปีต่อมาบริษัทได้รวมกิจการเข้ากับกาเกา ซึ่งเป็นบริษัทแม่ของโลเอ็น
ในปี 2018 งานประกาศรางวัลได้ออกอากาศทาง เจทีบีซี 2 เจทีบีซี 4 วันเดอะเค และกาเกาทีวี ซึ่งเป็นส่วนหนึ่งของความร่วมมือกับเจทีบีซีพลัสมีเดีย
=== ทั่วโลก ===
ตั้งแต่ปี 2011 ทางช่องยูทูบ (โดยเฉพาะช่อง 1theK (เดิมชื่อ LOEN Music) เป็นพันธมิตรการออกอากาศทางอินเทอร์เน็ตของเมลอนมิวสิกอะวอดส์ Zune ของไมโครซอฟท์เป็นพันธมิตรการออกอากาศทางอินเทอร์เน็ตรายแรก (2009)
=== จีน ===
เทนเซ็นต์ให้บริการผ่านคิวคิวมิวสิกและคิวคิวไลฟ์ และเป็นเจ้าของสิทธิ์การออกอากาศตั้งแต่ปี 2016
=== ญี่ปุ่น ===
โซนีมิวสิกเจแปนที่เป็นเจ้าของมิวสิกออน! ทีวี ได้รับสิทธิ์การออกอากาศในท้องถิ่นในปี 2015 ทำให้เมลอนมิวสิกอะวอดส์เป็นงานประกาศรางวัลดนตรีเกาหลีงานที่สองที่ออกอากาศ (งานแรกคือเอ็มเน็ตเอเชียนมิวสิกอะวอดส์)
=== ประเทศไทย ===
จูกซ์ ผู้ให้บริการเพลงอีกรายหนึ่งของเทนเซ็นต์ร่วมกับบริษัทในเครือสนุก.คอม ได้นำเมลอนมิวสิกอะวอดส์มาสู่ผู้ใช้ในประเทศไทยในปี 2016 และ 2017
=== ไต้หวัน ===
สิทธิ์ในการรับชมได้รับการจัดการโดยมายมิวสิกเซอร์วิสของไต้หวันโมไบล์
== อ้างอิง ==
เมลอนมิวสิกอะวอดส์
กาเกาเอ็ม
รางวัลดนตรีเกาหลีใต้
เหตุการณ์ประจำปีในประเทศเกาหลีใต้
วายเอ็มซีเอนเตอร์เทนเมนต์

วายเอ็มซีเอนเตอร์เทนเมนต์ (YMC Entertainment; ) เป็นบริษัทบันเทิงของเกาหลีใต้ ก่อตั้งขึ้นในปี 2010 โดยโช ยู-มย็อง ลูกชายคนโตของนักร้องเพลงทร็อต แท จิน-อา
ศิลปินของบริษัท เช่น ชิน โบ-รา Kassy และ Soulights รวมถึงนักแสดง คิม จี-อา
ในปี 2015 ดรีมทีเอนเตอร์เทนเมนต์กลายเป็นผู้ถือหุ้นรายใหญ่ของวายเอ็มซี โดยเข้าซื้อกิจการร้อยละ 80 ของบริษัททั้งหมด
== อดีตศิลปิน ==
Mighty Mouth (2012-2015)
Wheesung (2012-2016)
Baechigi (2012–2017)
Sugar Bowl (2014–2015)
ลักกีเจ (2014–2016)
* J-Yo (2014–2016)
* J'Kyun (2014–2016)
* เจสซี (2014-2018)
Joohee (2015–2016)
Baekchan (2015–2016)
ไอโอไอ (2016–2017)
* อิม นา-ย็อง (2016–2017)
* คิม ชัน-มี (2016–2017)
* คิม เซ-จ็อง (2016–2017)
* ช็อง แช-ย็อน (2016–2017)
* โจว เจี๋ย-ฉฺยง (2016–2017)
* คิม โซ-ฮเย (2016–2017)
* ยู ยอน-จ็อง (2016–2017)
* ชเว ยู-จ็อง (2016–2017)
* คัง มี-นา (2016–2017)
* คิม โด-ย็อน (2016–2017)
* ช็อน โซ-มี (2016–2017)
วอนนาวัน (2017–2018)
* ยุน จี-ซ็อง (2017–2018)
* ฮา ซ็อง-อุน (2017–2018)
* ฮวัง มิน-ฮย็อน (2017–2018)
* อง ซ็อง-อู (2017–2018)
* คิม แจ-ฮวัน (2017–2018)
* คัง แดเนียล (2017–2018)
* พัก จี-ฮุน (2017–2018)
* พัก อู-จิน (2017–2018)
* แพ จิน-ย็อง (2017–2018)
* อี แด-ฮวี (2017–2018)
* ไล่ กวานหลิน (2017–2018)
ไอลี (2010–2019)
Kassy (ร่วมบริหารกับ Nextar Entertainment)
Soulights
ชิน โบ-รา
== อ้างอิง ==
== แหล่งข้อมูลอื่น ==
ค่ายเพลงเคป็อป
ค่ายเพลงเกาหลีใต้
Talent agencies of South Korea
Entertainment companies established in 2010
ค่ายเพลงก่อตั้งในปี พ.ศ. 2553
Defunct record labels of South Korea
ดรีมทีเอนเตอร์เทนเมนต์

ดรีมทีเอนเตอร์เทนเมนต์  เป็นอดีตบริษัทบันเทิงของเกาหลีใต้ที่ก่อตั้งขึ้นในปี ค.ศ. 2009 โดยอี จ็อง-ซ็อก
ในปี ค.ศ. 2013 อิแมจินเอเชียกลายเป็นผู้ถือหุ้นรายใหญ่ของดรีมที หลังจากเข้าซื้อกิจการทั้งหมด 100%
ในเดือนกรกฎาคม ค.ศ. 2015 ดรีมทีเอนเตอร์เทนเมนต์ประกาศว่าพวกเขาได้ซื้อหุ้น 41% ของวายเอ็มซีเอนเตอร์เทนเมนต์ ตามบริษัทแม่ของดรีมทีเอนเตอร์เทนเมนต์ และอิแมจินเอเชียก็เข้าซื้อหุ้น 39% ของวายเอ็มซีเอนเตอร์เทนเมนต์
==อดีตศิลปิน==
เกิลส์เดย์ (2010–2019)
*จีซอน	 (2010)
*จีอิน (2010)
*จีแฮ (2010–2012)
*โซจิน (2010–2019)
*ยูรา (2010–2019)
*มินอา (2010–2019)
*ฮเยรี (2010–2019)
Jevice (2012–2014)
MC Mong (2016–2018)
เอ็มเอพีซิกซ์ (2016–2018)
I'M (2016–2018)
จี ฮย็อน-อู (2016–2019)
ฮยัง อุน-มี
อี จี-อัน
คิม มิน-จุน (2017–2019)
แพ็ก ซึง-ฮ็อน (2017–2019)
ฮฃ ซู-อา (2016–2019)
==ผลงานการแสดง==
Secrets of Women (ซีรีส์ KBS2 ปี 2016) (กับ DK E&M)
==อ้างอิง==
ค่ายเพลงเคป็อป
ค่ายเพลงเกาหลีใต้
Talent agencies of South Korea
Entertainment companies established in 2009
ค่ายเพลงก่อตั้งในปี พ.ศ. 2552
Television production companies of South Korea
Defunct record labels of South Korea